Source: https://myjobcafe.net/usein-kysyttya-selvityspyyntojen-kasittelyajoista/?replytocom=341
Timestamp: 2020-02-22 22:49:00+00:00
Document Index: 6805900

Matched Legal Cases: ['kko ', 'kko ', 'kko ', 'kko ', 'kko ', 'kko ']

Usein kysyttyä selvityspyyntöjen käsittelyajoista | MyJobCafe.net
Usein kysyttyä selvityspyyntöjen käsittelyajoista
Työttömyysturvayksikkö käsittelee asiakkaiden antamat selvitykset, joiden perusteella ratkaistaan oikeus työttömyysetuuteen, esim. työnhakijan oma irtisanoutuminen työstä, opintojen tai yrittäjyyden vaikutus asiakkaan oikeuteen saada työttömyysetuutta.
Kuinka kauan kestää selvityksen käsittely?
Varsinais-Suomen TE-toimisto käsittelee asiakkaidensa työttömyysturva-asiat 30 päivän kuluessa siitä kun kaikki tarvittavat selvitykset on toimitettu. Käsittelyaika on vaihdellut 15-30 päivän välillä.
Saija Järvelä
6.8.2015	11.01
Ei kyllä pidä paikkaansa nuo käsittely ajat!
Henrik Josefsson (TE-toimisto)
7.8.2015	12.24
Tänään, 7.8.2015, Varsinais-Suomen TE-toimiston työttömyysturvayksikkö ottaa käsittelyyn viikolla 28 palautettuja työttömyysturvan selvityksiä.
14.10.2015	10.49
Viikolla 38 jätetyt selvitykset ovat nyt olleet käsittelyssä kolmatta viikkoa. Milloinkohan tässä hommassa päästään eteenpäin?
14.10.2015	11.24
Hei, kiitos kysymyksestä. Viikko 38 on tuoreinta saatavilla olevaa tietoa tällä hetkellä. Kun käsittelyssä siirrytään seuraavaan viikkoon, muutos näkyy tällä sivustolla parin tunnin viiveellä.
15.10.2015	11.48
Hetki sitten tuli tietoa että viikko 39 on käsittelyssä. /HJ
26.10.2015	11.14
Sijaitseeko tyttömyysturvayksikkö Salossa? Miksi minun omilla sivuilla lukee että lisätietoja saan Salosta vaikka olen Turussa. Missä nämä selvitykse oikein käsitellään??
26.10.2015	11.34
Hei, kiitos kysymyksestä. Varsinais-Suomen työ- ja elinkeinotoimistolla on toimipaikkoja ympäri Varsinais-Suomen. Asiakkaan omilla sivuilla tosiaan voi käydä lukemassa mistä saa lisätietoa mahdollisesta selvityspyynnöstä. Henkilöasiakkaat voivat aina ottaa yhteyttä puhelinnumeroon 0295 044 501 (klo 9-16.15), jos kaipaa lisätietoa.
Sonja Drake
23.11.2015	11.39
Olis Kiinnostavaa tietää Onko tuo 15-30pvä käsittelyaika arkipäivää vai kokonais,voisi korjata tuon esim käsittelyaika on 15-30 arkipäivää.Kehitystä pikkasen!!!
23.11.2015	18.36
Hei. Esitit hyvän kysymyksen. Vaikkakin selvitys saapuisi meille jouluaattona hallintolaki vaatii, että käsittelemme asian 30 päivän sisällä. HUOM! Ei 30 arkipäivän sisällä. Joten yllä oleva viittaus käsittelyajan pituuteen pitää paikkaansa: ”Käsittelyaika on vaihdellut 15-30 päivän välillä.”
1.4.2016	4.30
Onko tuo 15-30pvä käsittelyaika sama Yrittäjä työttömyys häkijälle? jätetyt selvitykset helmikuun ensimainen viiko, kuinka pitkä aika viela pitää odota?
Pia Partanen (TE-toimisto)
1.4.2016	15.54
Kyllä se työttömyysturvayksikön arvioitu käsittelyaika on aiheesta riippumatta sama. Tällä hetkellä käsitellään viikolla 9 palautettuja työttömyysturvan selvityksiä.
8.4.2016	13.14
Mistä tietää milloin kirjoitettu se infoteksti siihen etusivulla näkyvissä SELVITYSPYYNTÖJEN KÄSITTELYAJOISTA palkioon. Kirjoittakaa loppuun milloin se on päivitetty. Kiitos!
11.4.2016	10.31
kiitos ehdotuksesta. Se päivittyy noin kerran viikossa, aina sinä päivänä kuin aloitetaan käsittelemään uutta viikkoa. Se on suuntaa antava tieto siitä, missä vaiheessa mennään.
23.4.2016	16.32
Olen jättänyt selvityspyyntöni 26.2, eikä vieläkään päätöstä. Kaiken pitäisi olla kunnossa,asiasta monen eri henkilön kanssa puhunut. Hallinto laki sanelee että päätös tehtävä 30 päivässä, mulla mennyt kohta 2kk, mihin tehdä asiasta valitus? Asia kun ei etene vaikka kuinka moneen numeroon soittaisi.
Timo Rautavirta (TE-toimisto)
25.4.2016	9.12
Hei, MyJobCafe.net vain tiedottaa yleisesti selvityspyyntöjen käsittelyajoista. Valitettavasti itse asiaa ei voi hoitaa tätä kautta. Sähköinen asiointi tapahtuu Oma asiointi -palvelussa osoitteessa https://asiointi.mol.fi/omaasiointi/ ja siellä näkyy kun päätös on tehty. Palautetta asian tiimoilta voi antaa täällä: http://toimistot.te-palvelut.fi/palaute ja siinä yhteydessä voi pyytää myös vastausta palautteeseen. Vaihtoehtoisesti yhteyttä voi ottaa sähköpostitse: kirjaamo.varsinais-suomi@te-toimisto.fi
29.12.2016	8.40
Miten on mahdollista että nyt on käsittelyssä viikolla 49 saapuneet kun itse olen lähettänyt hakemuksen viikolla 48 ja sitäkään ei ole käsitelty??
2.1.2017	11.00
Kyseiseen hakemukseen on tullut päätös samana päivänä kun postasit ylläolevan tiedustelun. Viikolla 49 saapuneet ovat tosiaan tällä hetkellä kasittelyssä.
TÄYDENNYS: Työttömyysturvan asiantuntijalausuntoja käsittelee useat virkailijat. Kun joku heistä on ottanut käsittelyyn viikolla 49 palautettuja selvityksiä, on kuitenkin vielä jollakin tai joillakin virkailijoilla käsittelyssä viikolla 48 palautettuja selvityksiä.
9.2.2017	11.05
Hei, kuinka pitkä on työttömyysturvayksikön käsittelyaika? Olen lähettänyt viikolla 2 pyydettyjä selvityksiä, mutta mitään päätösä en ole vielä saanut.
15.2.2017	16.30
15-30 päivää on keskimääräinen käsittelyaika. Oma asiointi -palvelussa osoitteessa https://asiointi.mol.fi/omaasiointi/ näkyy nopeimmin kun päätös on tehty.
10.5.2017	9.56
Hei! Koska viikolla 18 saapuneet ovat käsittelyssä?
11.5.2017	16.13
Tällä hetkellä käsittelyssä ovat viikolla 15 palautetut selvitykset. Siltä pohjalta arvioiden viikolla 18 saapuneita käsiteltäisiin viikolla 22.
Janne Sakari Laakso
18.5.2017	16.03
Yhden päivämäärän takia työttömyyspäivärahani,ehkä katkaistaan,kun katsoin päivämäärän väärin,mutta silti otin yhteyttä työnantajaan,joten minun tapauksessani sitä karenssia ei pitäisi tulla,koska työnantaja myös vastasi ilmoitukseeni,että heillä on tarvittavat työntekijät nyt,etteivät tarvitse uusia työntekijöitä.
23.5.2017	11.34
Hei! MyJobCafe.net vain tiedottaa yleisesti selvityspyyntöjen käsittelyajoista. Valitettavasti itse asiaa ei voi hoitaa tätä kautta. Selvityksesi käsitellään toisaalla ja päätös tulee kun käsittelyruuhkan purku etenee, karkeasti arvoiden selvityksen palautuspäivästä noin neljän viikon kuluttua.
22.5.2017	22.06
Hei! Koska 8.5 jätettyyn selvitykseen voi odottaa päätöstä? Ei kai mene kesäkuun puolelle:( Käsittelyajat ovat todella pitkät miettien jos hakee työttömyystukea 1.4 alkaen (oikeasti työt/yrittäjyystoiminta loppunut jo 1.2 alkaen) ja pelkällä toimeentulotuella eletty tammikuusta maaliskuuhun, huhtikuusta toukokuuhun ilman mitään, ensin odottaa Kelan käsittelyä ja sitten vielä työttömyystoimiston 30 päivää käsittelyä tuohon päälle, vaikka asia erittäin yksinkertainen olisikin käsitellä hetkessä..
23.5.2017	11.26
Hei! Tällä hetkellä on tosiaan käsittelyssä viikolla 17 palautettuja selvityksiä. Oletettava aikataulu 8.5. jätetyn selvityksen käsittelyyn pääsylle on viikolla 23 eli kesäkuun puolelle todennäköisesti menee. Valitettavasti käsiteltäviä asioita on jonossa todella paljon. Sähköinen asiointi tapahtuu Oma asiointi -palvelussa osoitteessa https://asiointi.mol.fi/omaasiointi/ ja siellä näkyy nopeimmin kun päätös on tehty.
31.5.2017	14.30
Koska 4.5. jätetty uudelleen käsiteltävä selvitys menee käsittelyyn? Keskimääräinen käsittelyaika Uudellamaalla on nyt 23 päivää ja olen odottanut päätöstä 28 päivää. Minulle sanottiin että koska asiani on uudelleen käsittely, se menisi jonon ohi. Onko teillä tietoa missä ollaan menossa? Ymmärrän että olette kiireisiä ja varmasti töitä enemmän kuin mitä kerkiää tehdä. Itseäni alkaa vain mietityttämään että onhan kaikki ok siellä päin? Tsemppiä töihin teille sinne, tiedän että varmasti teette parhaanne.
31.5.2017	14.53
Hei Niina! Emme valitettavasti pysty tämän sivun ylläpidossa vastaamaan yksittäisten tapausten käsittelyn etenemiseen. Tämä ei ole TE-toimiston virallinen asiointikanava, tiedotamme tässä vain yleisetä aikataulusta jolla selvityksiä tulee käsittelyyn. Saamamme tiedon mukaan parhaillaan on työn alla viikolla 19 saapuneita selvityksiä. Toisaalta, työttömyysturvan asiantuntijalausuntoja käsittelee useat virkailijat. Kun joku heistä on ottanut käsittelyyn viikolla 19 palautettuja selvityksiä, on kuitenkin vielä jollakin tai joillakin virkailijoilla käsittelyssä viikolla 18 palautettuja selvityksiä. Jos oikein ymmärsin, olet Uudenmaan TE-toimiston asiakas. Heidän käsittelyajoista meillä ei ole tietoa. Varsinais-Suomessa saa varautua lähemmäs 30 päivän kestoon, välillä voidaan päästä 15 päivään. Suosittelen taas kerran asian seurantaa Oma asiointi -palvelussa, oli oma toimisto mikä tahansa: https://asiointi.mol.fi/omaasiointi/
2.5.2018	11.46
Selvityspyyntöön on vastattu 29.3. Nyt alkaa rahat loppumaan. Koska kyseinen päivä tulee käsittelyyn?
2.5.2018	12.05
Pystymme ainoastaan tiedottamaan minkä viikon aikana palautettuja selvityksiä on saatu työn alle. Viimeisin meille kantautunut tieto on että tasan viikko sitten etenivät viikolla 12 palautetut käsittelyyn. 29.3. on ollut viikolla 13 joten oletettavasti piakkoin sinunkin asiasi on vuorossa. Oma asiointi -palvelu löytyy osoitteessa https://asiointi.mol.fi/omaasiointi/ , siellä näkyy nopeimmin kun päätös on tehty.
24.5.2018	10.39
Täytin selvityspyynnön ja lähetin tarvittavat liitteet,mutta ilmoittaahan työkkäri jos joku liite puuttuisikin?ettei turhaa tarvitse odottaa.
24.5.2018	16.15
Asiasi tulee käsittelyyn sitä mukaa kun aiemmin saapuneet selvitykset on saatu hoidettua. Tällä hetkellä on menossa viikolla 16 palautettujen käsittely. Selvityksen jättämistä on ohjeistettu näin:
”Lähetettyä selvitystä ei voi enää muuttaa. Halutessasi voit tallentaa selvityksen keskeneräisenä ja jatkaa sen täyttämistä myöhemmin. Keskeneräisen selvityksen täydentäminen ja palauttaminen on mahdollista kuitenkin enintään viimeiseen palautuspäivään saakka. Viimeisen palautuspäivän jälkeen selvityspyyntöön vastaaminen verkkopalvelussa ei enää ole mahdollista ja mahdollinen keskeneräisenä tallennettu selvitys, jota ei ole lähetetty, häviää palvelusta.
Selvityspyynnössä pyydetyt ja muut tarpeelliseksi katsomasi liitteet voit toimittaa tämän verkkopalvelun kautta tai paperilla TE-toimistoon. Liitteet tulee toimittaa selvityspyynnössä mainittuun viimeiseen palautuspäivään mennessä. Käsittelyn nopeuttamiseksi lähetä tai toimita muuten kaikki asiakirjat samalla kertaa TE-toimistoon. Katso tarkemmat ohjeet kohdasta ’Liitteet’.”
https://ohje.te-palvelut.fi/hloasiakas/fi/omattyottomyysturvatiedot/selvitys
30.5.2018	7.33
Minkähänlaisella aikataululla päätökset etenee🤔, oma selvityspyyntöni on jätetty viikolla 18.
Rahat alkaa loppua, laskut kerääntyy ja muutenkin menty jo pitkään ihan lainarahalla…😌
30.5.2018	9.15
Hei, parhaillaan käsittelyssä ovat viikolla 17 jätetyt selvitykset. Viikon 18 tapaukset ovat siis jo lähellä päästä työn alle, tämän tarkemmin emme valitettavasti pysty vastaamaan. Oma asiointi -palvelussa osoitteessa https://asiointi.mol.fi/omaasiointi/ näkyy nopeimmin kun päätös on tehty.
virpi paavilainen
25.6.2018	15.28
Hirmusen kauvan kestää ennenkuin päätöstä tulee…..
21.7.2018	12.19
Olen odottanut omaa päätöstä yli 40 päivää! Käsittely ajat Ei TODELLAKAAN pidä paikkaansa.
31.7.2018	12.40
tilanne ei tällä hetkellä todellakaan ole hyvä. Selvityksiä on jonossa runsaasti ja lomakausi syö käsittelijäresurssia. Viivettä pyritään kirimään kiinni niin pian kuin suinkin mahdollista. TE-toimiston puolesta pahoittelemme aiheutunutta harmia. Vastaus kommenttiisi on myös viivästynyt lomien vuoksi. Toivottavasti päätös omassa asiassasi on jo tullut tai tulee mitä pikimmin.
11.8.2018	13.54
Olen odottanut päätöstä 45 päivää, ottanut yhteyttä ja kolmannella kerralla kerrottu viiveen johtuvan eläkkeelle jääneistä henkilöistä ja lomista, (ennakointi on teille täysin vieras sana) Samalla ilmoitettiin käsittelyn kestävän vielä 3viikkoa, liitto odottaa puuttuvaa tietoa!!! Rahat loppu, lapsi syntyy muutaman viikon sisällä ja toimeentulotukea ei voi hakea ilman lausuntoa. Täysin naurettavaa touhua!!
13.8.2018	9.09
Pahoittelemme TE-toimiston puolesta käsittelyn viivästymistä. Suosittelemme antamaan palautetta virallisen palautekanavan kautta: http://toimistot.te-palvelut.fi/palaute
Tällöin saat halutessasi myös vastauksen palautteeseen.
14.8.2018	12.49
Millä viikolla jätettyjä selvityksiä tällä hetkellä muka käsitellään?
16.8.2018	14.36
Viikolla 26 palautettuja käsitellään. Tiedotamme aikataulusta tällä sivulla sekä Myjobcafen Facebook-sivulla. Viivettä pyritään kirimään ja ruuhkaa purkamaan mahdollisimman nopeasti.
7.9.2018	11.25
Mikäs viikko on nyt käsittelyssä? Odotellut jo 2kk että saisi tukia, kolmen lapsen äiti kuittaa. Perintätoimistotki jo kiusaa, varmaan kohta ulosotossa jo kaikki, ja kaikki vaan tän odottelun takia -_-
7.9.2018	12.39
Hei, viikko 32 on työn alla. Kesän jäljiltä viivettä on siis saatu vähitellen kirittyä kiinni. Toivotaan osaltasi mahdollisimman pikaista ratkaisua!
annikaketola
3.10.2018	10.44
Hei, tuossa sivussa lukee, että käsittelyyn on otettu viikolla 37 palautettuja työttömyysturvan selvityksiä. Tein oman selvityksen jo viikolla 36, enkä vieläkään ole saanut mitään vastausta, saati tukia. Onko tietoa kauanko tuossa vielä saattaa mennä?
3.10.2018	11.46
Hei! Työttömyysturvan asiantuntijalausuntoja käsittelee useat virkailijat. Kun joku heistä on ottanut käsittelyyn viikolla 37 palautettuja selvityksiä, on kuitenkin vielä jollakin tai joillakin virkailijoilla käsittelyssä viikolla 36 palautettuja selvityksiä. Kirjautumalla osoitteeseen https://asiointi.mol.fi/omaasiointi/ saa tiedon nopeimmin kun päätös on tehty.
1.11.2018	21.26
Kuinkahan kauan työvoimapolittisissa lausunnoissa menee täällä pohjois-karjalassa?millähän viikolla ollaan täälläpäin menossa?voiko asiaa mahollisesti nopeuttaa millään?
1.11.2018	23.12
Hei! Valitettavasti Pohjois-Karjalan käsittelyajoista meillä ei ole mitään käsitystä. Asiaa voi tiedustella omasta TE-toimistosta.
6.11.2018	12.17
saako jostain selvitettyä,missä vaiheessa selvityspyyntöjen käsittelytilanne on pohjois-karjalassa?
Tarja Tötterman (TE-toimisto)
6.11.2018	12.46
Hei! Asiaa voit siis tiedustella Pohjois-Karjalan TE-toimistosta. Tässä linkki yhteystietoihin: http://toimistot.te-palvelut.fi/pohjois-karjala/yhteystiedot
(Tätä Myjobcafe.net -sivustoa ylläpitää Varsinais-Suomen TE-toimisto.)
21.1.2019	16.58
Hei! Pääteekö samat käsittelyajat myös uudelleenselvityspyyntöihin?
22.1.2019	9.58
Jos asiakas on vastannut selvityspyyntöön määräajassa ja asiasta on tullut lausunto, uudelleenkäsittely menee suoraan sille virkailijalle, joka on lausunnon antanut. Eli käsitellään mahdollisimman pian.
Mikäli asiakas ei ole vastannut selvityspyyntöön määräaikaan mennessä, asia lausutaan vastaamattomana. Asiakas toimittaa tämän jälkeen oman selvityksensä asialle ja asian käsittely, ns. uudelleenkäsittely, menee sen päivän mukaan käsittelyyn kun hakija on vastannut selvitykseen. Vain tällöin siis uudelleenkäsittelyaikataulu on sama kuin uusien asioiden käsittelyssä.
28.1.2019	16.43
Hei missä vaiheessa selvityspyyntöjen käsittely on menossa tai millä viikolla? Lähetin uudelleekäsittelypyynnön noin kaksi viikkoa sitten, eikä mitään kuulu.
29.1.2019	15.00
Hei! Juuri saimme tiedon että viikolla 3 palautettuja on viimeksi alettu käsitellä. Uudelleenkäsittelyn yleisen menettelyn näet edellisen kysymyksen vastauksesta, sen tarkemmin emme valitettavasti pysty yksittäiseen tapaukseen vastaamaan tällä sivustolla.
5.2.2019	10.29
Mikä viikko on nyt käsittelyssä Uudenmaan TE-toimistolla?
13.2.2019	14.09
Hei, tällä sivustolla viestitämme vain Varsinais-Suomen tilanteesta. Uudenmaan TE-toimiston sivuilla kerrotaan näin: ”Työttömyysturvaan liittyvien selvityspyyntöjen käsittelyaika on keskimäärin 24-25 vuorokautta (tilanne 8.2.2019). Voit seurata lausuntoprosessin etenemistä verkossa Oma asiointi -palvelussa.”
17.10.2019	14.15
Hei, työkkärin sivu johti tänne käsittelyaikojen suhteen, mutta päteekö tuo 42vk. ainoastaan varsinais-suomen aluetta, mistäköhän sitten löytäisin oman alueeni tiedon joka on kaakkois-suomen tilanne?Kyse selvityspyynnön käsittelytilanteesta.
18.10.2019	16.20
Me ilmoitamme vain Varsinais-Suomen käsittelyaikojen tilanteesta. Kaakkois-Suomen tilanteesta emme tiedä sen tarkemmin, sikäläisen TE-toimiston sivuilla on käsittelyajoista vain yleisesti: http://toimistot.te-palvelut.fi/kaakkois-suomi/kasittelyajat
Oma asiointi -palveluun tulee tieto päätöksestä joka tapauksessa heti kun se on tehty.
Nuppu Harju
5.12.2019	12.56
Tiedättekö, kuinka kauan työttömyysturvayksiköllä kestää käsitellä valitus Te-toimiston päätöksestä?
9.12.2019	13.34
Eli kyse on uudelleenkäsittelypyynnöstä? Jos asiakas on vastannut selvityspyyntöön määräajassa ja asiasta on tullut lausunto, uudelleenkäsittely menee suoraan sille virkailijalle, joka on lausunnon antanut. Eli käsitellään mahdollisimman pian.
Mikäli asiakas ei ole vastannut selvityspyyntöön määräaikaan mennessä, asia lausutaan vastaamattomana. Asiakas toimittaa tämän jälkeen oman selvityksensä asialle ja asian käsittely, ns. uudelleenkäsittely, menee sen päivän mukaan käsittelyyn kun hakija on vastannut selvitykseen. Vain tällöin siis uudelleenkäsittelyaikataulu on sama kuin uusien asioiden käsittelyssä. Uusien asioiden käsittelyssä on nyt meneillään viikolla 48 palautettuja selvityksiä.
Vastaa käyttäjälle Sonja Drake Peruuta vastaus
Selvityspyyntöjen käsittelyajat
Käsittelyyn on viimeksi otettu viikolla 5
palautettuja työttömyysturvan selvityksiä. Työttömyysturvayksikkö käsittelee asiakkaiden antamat selvitykset, joiden perusteella ratkaistaan oikeus työttömyysetuuteen, esim. työnhakijan oma irtisanoutuminen työstä, opintojen tai yrittäjyyden vaikutus asiakkaan oikeuteen saada työttömyysetuutta.